“МУТЛАҚ АДОЛАТ” – Prometheus\nOn September 3, 2016 March 18, 2018 By Khurshid YuldoshevIn Шунчаки мулоҳаза, Falsafa\nБир ҳафтадан буён роса чарчатди бу мубҳамликлар. Баъзан Ердаги ҳаётдан узоқлашиб, олис-олисларга кетгиси келади одамнинг. Президент вафоти ҳақидаги хабардан сўнг ўшандай истак яна пайдо бўлиб қолди. Ташқарига чиқаман. Ҳаммаёқ сокин. Ҳеч нарса ўзгармаган, гўё ҳеч нима бўлмаган. Кўкка қарайман.\nЮлдузлар чарақлаб турибди. Ана шундай лаҳзаларда қиладиган одатим эсимга келди. Ичкари кириб юлдузлар ҳаритасини олиб чиқдим-у, “юлдуз овлаш”га тушдим. Сал кечикимман, Сатурн ва Марс аллақачон ботиб кетибди. Тепага қарайман. Устимда “Ёзги учбурчак” – Вега, Алтайр ва Денеб чарақлаб турибди. Булар ичида энг ёрқини ва катта кўринадигани Вега. Энг нурсиз, кичик кўринадигани эса Денеб. Аммо буларнинг ичида энг катта юлдуз ана шу – Денеб. Радиуси бизнинг қуёшимиз радиусидан нақ 203 марта катта. Агар уни Қуёш ўрнига қўйсангиз, Ер орбитасини ҳам эгаллаб олади. Унинг бир четидан чиққан нур иккинчи ёғига етиб богунча саккиз минутдан ошиқроқ вақт кетади. Агар у футбол майдонидек бўлса, бизнинг Қуёш битта тарвуздек, жонажон сайёрамиз эса мисоли майдароқ нўхатдек бўлиб қолади. Ана шундай супергигант юлдуз ёз тунлари ҳар куни тепамиздан “ўтади”. Биз эса унинг борлигини ҳам сезмаймиз. У биздан ниҳоятда олисда – 2600 ёруғлик йили масофада жойлашган. Сониясига уч юз минг километр, бошқача айтганда, сониясига Ер куррасини тахминан 7.5 марта айланиб чиқа оладиган даражадаги тезликка эришсангиз, унга 2600 йилда етиб борасиз. Ундан таралаётган ва мен ҳозир кўриб турган нур ундан 2600 йил аввал ажралган. Бу вақт ичида инсоният тарихида нималар бўлмаган, кимлар келиб кетмаган! Қарангки, шу нур 2600 йил муқаддам сиёсий мубҳамликдан чарчаб кўчага чиққан мендек бир ожизнинг кўзларига томон ҳаракат бошлаган. Борлигини ҳатто кўпчилик билмайдиган ана шу супергигантнинг қаршисида зарра янглиғ бўлиб қоладиган бир нуқтада биз яшаймиз. Нафақат яшаймиз, балки дунё манимдир деб даъво ҳам қилиб қўямиз. Ўзимиз бир чангдекмиз-у, ғам ташвишимизни оламга тенг кўрамиз.\nШарқроққа қарайман. Андромеда юлдузлар туркуми ястаниб ётибди. Шунинг бир чеккасида дурбинда элас-элас кўзга ташланадиган хира бир чангга кўзим тушади. Йўқ, бу юлдуз эмас, сайёра ҳам, комета ҳам эмас. Бу жонажон Сомонйўли галактикамизнинг энг яқин қўшниси 200 миллиарддан ортиқ юлдузни ўзига жамлаган, кенглиги 200 минг ёруғлик йилидан ортиқроқ ва биздан 2.5 миллион ёруғлик йили узоқликдаги Андромеда галактикаси. Мен унинг 2.5 миллион йил аввалги ҳолатини кўриб турибман. Балки ўша ерда кўкка тикилиб тарган кимлардир бордир. Балки улар ҳам бу борлиқ бизники ва биз учун деб ўйлар.\nБиз чексизликлар ичида яшай туриб, ўзимизнинг чекланганлигимизни ҳис этамиз. Алам қилади. Наҳотки ҳеч киммиз? Бизнинг орзу-умидларимиз, ташвишу қувончларимиз шу ютиб юборгудек турган коинот қаърида бир зарра, бир ёниб ўчгулик учқун бўлса! Йўқ, бунга рози бўлолмаймиз. Биз барибир энг ноёб мавжудотмиз. Шунга ишонамиз, шу ишонч бизга куч беради, мағрурроқ, қатъиятлироқ қилади. Буюклигингга инонсанг, демак буюксан. Аммо… Аммо жойига михлаб ташлайдиган далил бўлмаса, ишонмайдиган мен каби шубҳапараст нима қилсин. Таркидунё қилсинми? Ёки ҳаммаси беҳуда дея жонига қасд қилсинми? Дунёни ибтидоий одамдек кичкина тасаввур қилиб юрганимизда бахтлироқ бўлармидик.\nЙўқ, мен бошқачароқ нарсани ҳис қилдим. Юракни сиқиб турган ғашлик бирдан ариди. Ўзингнинг арзимаслигингни билсанг, ғам-ташвишлар ҳам арзимасдек туюлиб қоларкан. Энг асосийси миллий, диний ёки умуман сиёсий баҳслар шунчалик аҳамиятсиз, ҳатто кулгили кўрина бошлайди. Минг йиллар аввал ҳам ҳозиргидек ҳақиқат бизда деганлар бўлган. Ана шу “ҳақиқат”лар учун қонлар тўкилган. Лекин Денебдан чиққан нур бизга етиб келгунча ўша “ҳақиқат” ва “адолат” эгалари бўлмиш не-не инсонлар туғилиб, нафақат гўрга кириб кетишга улгурган, аксари унутилиб ҳам кетган. Қабрини қазисангиз бир уюм суяк чиқади. Агар шу ҳам чиқса.\nМуҳими биз бормиз, яшаяпмиз, табиатнинг бузиб бўлмас қонунларига бирдек бўйсунамиз. Бу қонунлар бой-камбағал ажратмайди. Миллат, дину ирқингиз унга бир пул. Мутлақ адолат эҳтимол шудир. Ана шу мутлақ адолат қаршисида тиз чўкиб, ўз ожизлигимизни тан олсак олибмизда. Шунга ота гўри қозихонами. Ҳатто юртбошимиз ҳам шу адолатга “лаббай” деб жавоб бердику.\nЕнгил тортаман, “Раҳмат сенга Денеб” дейман-у, уйга кириб уйқуга ётаман.\n“Protestant axloqi va kapitalizm ruhi”ni o’qib


Shimkent shahrining markaziy masjidi — Қозоғистон мусулмонлари диний идораси\nShimkent shahrining markaziy masjidi\nҚозоғистон мусулмонлари диний идораси\nДекабрь 6, 2018 - by admin\nХамма укишини тавсия киламиз!\nДекабрь 6, 2018 Декабрь 6, 2018 - by admin\nМАҚОЛАЛАР / Саҳобалар тарихи\nСаъд ибн Муоз розиёллоҳу анҳу\nҚМДИ / Янгиликлар\nДекабрь 1, 2018 - by admin - Leave a Comment\nуркистон вилоятининг Отирар тумани Шаулдер қишлоғида 1000 кишилик масжид қурилди. muftyat.kz нашрининг хабар беришича масжиднинг очилиш маросимида Қозоғистон мусулмонлари диний идораси раиси Серикбай ҳожи Ўраз иштирок этган. Бош муфтий Серикбай …\nРоссия телеканалларига суҳбат берди\nҚозоғистонда «ростгўйлик дўкони» очилди\nОлмаотада «Вақф» номли ошхона очилди\nҚозоғистонда «Вақф» фондига янги раҳбар тайинланди\nНоябрь 29, 2018 Декабрь 1, 2018\nВакил имом / Янгиликлар\nЧимкент шахар бош имом хотибининг Сайрамга ташрифи\nҚМДБ-нинг Шимкент шаҳри бўйича бош имом хотиби, Чимкент шаҳар марказий “Halifa al-Nahaian aqmeshiti” масжидининг бош имоми Бақтыбойхожи Бейсенбоев Чимкент шаҳар Қаратау тумани Сайрам турар жойида жойлашган “Сайрам” масжидида жамоат билан …\nНоябрь 17, 2018 Декабрь 1, 2018\nСАЪД. Саъд ибн Муоз розиёллоҳу анҳу 30 ёшда мусулмон бўлди. 36 ёшида вафот этди. Исломда 6 йилгина яшади. Вафотидан Раҳмоннинг Арши ларзага келди. Жанозасида 70000 фаришта иштирок этди. Қабри ковланганда …\nНурсултан НАЗАРБАЕВ, Қозоғистон Республикасининг Президенти: Буюк даштнинг етти қирраси\nҚИЁМАТЛИ УЧ ДЎСТ Кунлардан бир кун Расулуллоҳ соллаллоҳу алайҳи васаллам ансорий саҳобийлардан бирининг боғига кирдилар. Боғнинг салқинроқ бир жойида суви қуриб қолган бир кичикроқ қудуқ бор эди. Расулуллоҳ соллаллоҳу алайҳи …\nСЎНГГИ МАҚОЛА ВА ЯНГИЛИКЛАР\nShimkent shahrining markaziy masjidi 2018


“Копейка” Жигули бир миллионга баҳоланди » Скачать музыку бесплатно новинки музыки 2016-2017\nКомментариев: 0 Просмотров: 294 Дата: 12-04-2016, 06:32 АҚШда савдога қўйилган ВАЗ-2101 русумига 18 минг доллар таклиф қилишди. Шундай қилиб, 1984 йилда ишлаб чиқарилган “копейка” Жигули Россия пулида 1 миллион рублга баҳоланди. Автомобиль Майами штатида. У ҳақда Эдуард Орлов исмли фейсбук аъзоси ўз саҳифасида эълон берган. Кейинроқ Орлов тюнинг компанияси эгаларидан бирилиги маълум бўлди. Корхона Toyota Tundra, УАЗ сингари автомобилларга янги қиёфа бериш, кучайтириш ишлари билан шуғулланади. - деб хабар бермоқда Carzone.uz нашри.


«Республика учун хавфли шахс»: француз вазири кескин баёнот билан чиқди - xabar.uz\n«Республика учун хавфли шахс»: француз вазири...\n«Республика учун хавфли шахс»: француз вазири кескин баёнот билан чиқди\nФранция ички ишлар вазири Жералд Дарманин республика учун энг хавфли шахс номини очиқлади.\nБу ҳақда вазир Journal du Dimanche нашрига берган интервюсида маълум қилган.\nВазирнинг айтишича, бу шахс президентликка номзод, ўнг қанот «Миллий фронт» партияси раҳбари Марин Ле Пендир. Дарманеннинг фикрича, унинг давлат раҳбари этиб сайланиши фуқаролар урушига олиб келади. У, шунингдек, бу сиёсатчи сайловнинг иккинчи босқичига чиқиши эҳтимоли бор, деган фикрни билдирган.\nБундан ташқари, франциялик амалдор Ле Пеннинг «нол миграция» ғояси техник жиҳатдан амалга ошириб бўлмаслигини ва муҳожирлар оқимининг амалда тўхтатилиши Франция келажаги учун «номақбул» эканлигини таъкидлаган.\n«Агар Ле Пен хоним қачондир ҳокимият тепасига келса, миллий низолар, кейин эса фуқаролар уруши бошланади», — дея таъкидлаган у.\nФрансияда президентлик сайловлари 2022 йилнинг апрел ойида бўлиб ўтади. Шу билан бирга, амалдаги президент Эммануэл Макрон иккинчи муддатга ўз номзодини қўйиш ниятини фақат январ ойи бошида маълум қилди. Социологик сўровларга кўра, Макрондан ташқари ўнг қанот Миллий митинг партияси етакчиси Марин ле Пен ва Ил-де-Франс минтақавий кенгаши раиси Валери Пекреснинг иккинчи ўринга чиқиш имконияти энг катта.\nХориж 21/04, 23:07\n«Сиёсий анъана»: Макрон ва Ле Пен дебатлар рекордини янгилашди\nХориж 18/04, 21:59\nМарин Ле Пен иккинчи тур арафасида жиддий зарбага учради\nУстаси фаранг! Бу аёл нафақат президент Макрон, балки бутун Европа учун «бошоғриқ» бўлиши мумкин


ЎзА - Сирдарёдаги қовун сайлида хорижлик сайёҳлар ҳам иштирок этди\n15.08.2017 15:34 Чоп этиш версияси\nГулистонда мамлакатимиз мустақиллигининг 26 йиллигига бағишлаб “Фидойинг бўлгаймиз сени, Ўзбекистон!” шиори остида қовун сайли ўтказилди.\nСирдарё вилояти ҳокимлиги томонидан ташкил этилган тадбирда Президентимиз раҳнамолигида амалга оширилаётган изчил ислоҳотлар қишлоқ хўжалигида ҳам юксак самаралар бериб, пахта ва ғалла билан бирга, боғдорчилик, сабзавотчилик, полизчилик, асаларичилик, балиқчилик каби тармоқларнинг ҳам жадал ривожланишига хизмат қилаётгани алоҳида таъкидланди.\nВилоят марказидаги истироҳат боғига туташ Алишер Навоий кўчасида ташкил этилган қовун сайли катта байрамга айланиб кетди. 80 га яқин фермер хўжалиги харидорларга 30 навдаги 1 минг тоннадан ортиқ қовун, тарвуз, узум ва бошқа қишлоқ хўжалиги маҳсулотларини таклиф этди. Амири, бўрикалла, кампирқовун, обиноввот, кўкча, қорақанд, оққовун, оқпалак каби қовунлар айниқса иштирокчилар эътиборини тортди.\n– Хўжалигимиз 106 гектар майдонда деҳқончилик қилади, – дейди Мирзаобод туманидаги “Тераклисой жилғаси” фермер хўжалиги раҳбари Эркин Холиқов. – 50 гектар майдонга ғалла экиб, давлатга дон сотиш режасини ортиғи билан бажардик. 33 гектар ерга экилган пахта ҳам баравж ўсмоқда. Ҳозир ҳар бир туп ғўзада 40 тагача кўсак бор. Ғалладан бўшаган майдонга қовун, тарвуз, мош, маккажўхори экканмиз. Етиштирилган қовунларни ўзимиз Латвия давлатига экспорт қилиб, 80 миллион сўм даромад қилдик. Яна 100 тоннага яқин қовун экспорт қилишни режалаштирганмиз.\nҚовун сайли доирасида “Сирдарё қовунчилиги: кеча, бугун, эртага” мавзусида илмий-амалий анжуман ташкил этилди. Унда Гулистон давлат университети профессор-ўқитувчилари ва қишлоқ хўжалиги мутахассисларининг Сирдарё табиий иқлим шароитига мос, аммо унутилган қовун навларини тиклаш, соҳага янги илмий асосланган технологияларни жорий этиш, турли касаллик ва зараркунандаларга қарши курашиш мавзуларидаги маърузалари тингланди.\nҚовун сайлида кўплаб хорижлик сайёҳлар ҳам иштирок этди.\n– Бундай ажойиб сайлда биринчи марта иштирок этишим, – дейди хитойлик сайёҳ Чхен Зхонг Беи. – Халқингиз жуда меҳмондўст, деҳқонларингиз сахий ва қўли очиқ экан. Бизда ҳам қовун етиштирилади. Лекин, улар кичик бўлиш билан бирга, бунчалик хилма-хил эмас. Қовуннинг бунчалар кўп нави бўлишини билмас эканман, бундай катта қовунларни ҳам биринчи бор кўришим. Жуда ширин, таъмини узоқ вақт унутолмасам керак.\nҚовун сайлида турли номинациялар бўйича ғолиблар аниқланиб, уларга диплом ва эсдалик совғалари топширилди.


Президент ташрифидан сўнг Хоразмда қандай ўзгаришлар кузатилди? - Халқ сўзи\n10:11 04 Декабрь 2018 Сиёсат\nПрезидентимиз Шавкат Мирзиёевнинг жорий йил 29-30 ноябрь кунлари Хоразм вилоятига ташрифи доирасида жойлардаги учрашувлар, самимий мулоқотлар, янги лойиҳалар тақдимотларида билдирган фикрларини юртдошларимиз катта қизиқиш билан кузатиб борди. Давлатимиз раҳбари томонидан, айниқса, халқ депутатлари Хоразм вилояти Кенгашининг навбатдан ташқари сессиясида илгари сурилган таклифлар ва белгилаб берилган устувор вазифалар аҳоли томонидан зўр мамнуният билан кутиб олинди.\nҚадим Хивага поезд етиб келди\nЮртбошимиз 2017 йилнинг январида Хоразм вилоятига ташрифи чоғида Урганчдан Хивагача темир йўл ҳамда Хива шаҳрида замонавий вокзал барпо этиш, бу йўлда электропоездлар, келгусида юқори тезликда ҳаракатланувчи “Afrosiyob” тезюрар поезди қатновини йўлга қўйиш юзасидан топшириқлар берган эди.\nВокзал биносининг ташқи кўриниши Хоразм меъморчилиги намуналарини ўзида акс эттириб, унда VIP-зал, она ва бола, тиббиёт хоналари мавжуд. Вокзалда 35 нафар ишчи бир вақтнинг ўзида 200 йўловчига хизмат кўрсатади. 20 ўринли меҳмонхона юртдошларимиз ва туристларга қўшимча қулайлик яратади.\n— Маълумки, Хоразм вилояти туристик салоҳиятидан самарали фойдаланиш сайёҳларга транспорт хизмати кўрсатишни яхшилашни талаб этади, — дейди Бизнес ва туризмни ривожлантириш маркази директори Одилбек Раҳимов. — Қадимий шаҳарга ташриф буюрувчи хорижий ва маҳаллий сайёҳларнинг бир қисми самолётда парвоз қилишни хуш кўрса, айримлари, айниқса, кекса ёшдагилари тезюрар поездда йўлга чиқишни маъқул кўради. Дунёнинг аксарият давлатларида сайёҳларга транспорт хизмати кўрсатишда тезюрар поездлардан кенг фойдаланилади. Эндиликда бундай қулайлик Хивада ҳам яратилди ва бундан ҳудуд аҳолиси жуда мамнун.\nВокзал ва “Ичан-Қалъа” давлат музей-қўриқхонаси ўртасидаги 2 километрлик масофада қатор инфратузилма объектлари қурилди. Айни чоғда барча қулайликка эга 3 та меҳмонхона ва “Хива — Локомотив” истироҳат боғи барпо этиляпти. Бу ерда сунъий кўл, 27 хил аттракцион, амфитеатр, замонавий савдо расталари фаолияти йўлга қўйилади.\n350 миллион АҚШ долларилик инвестиция лойиҳалари\nХоразмда қулай инвестиция муҳити яратиш орқали хориж сармоясини тўғридан-тўғри жалб этишга алоҳида эътибор бериляпти. Натижада янги лойиҳалар бирин-кетин рўёбга чиқарилмоқда.\nБундан икки йил муқаддам давлатимиз раҳбари “Uztex” компаниялар гуруҳига Шовот туманининг чекка ҳудудида юқори технологик имкониятга эга янги корхона ташкил этиш ва одамларни иш билан таъминлаш юзасидан кўрсатмалар берган эди. Шу асосда орадан кўп вақт ўтмай Италия ва Буюк Британияда ишлаб чиқарилган сўнгги русумдаги дастгоҳлар билан жиҳозланган, мингдан ортиқ иш ўринларига эга тўқимачилик корхонаси фаолият бошлади. Лойиҳа қиймати 65 миллион АҚШ долларига тенг бўлган мазкур корхонада йилига 70 миллион жуфт ёки қиймати 30 миллион долларлик аёллар, эркаклар ва болалар пайпоқлари тайёрланади.\n— Маҳсулотларимиз АҚШ, Россия, Молдова, Украина каби мамлакатларга экспорт қилинмоқда, — дейди қўшма корхона бош директори Умрбек Абдуллаев. — Давлатимиз раҳбари қўшма корхонага ташрифи чоғида тўқув, қадоқлаш цехлари, логистика маркази, лаборатория фаолияти билан танишди, ишчиларга яратилган шарт-шароитлар билан қизиқди. Маҳсулотларнинг янги моделларини ўзлаштириш ва экспорт ҳажмини ошириш бўйича топшириқлар берди. Булар фаолиятимизни кенгайтиришимизда дастуриламал бўлади.\nИқтисодиётга хориж инвестициясини жалб қилиш, тадбиркорликни кенг ривожлантириш, янги иш ўринлари яратиш ва аҳоли фаровонлигини оширишда эркин иқтисодий зоналарнинг ўрни катта. Буни “Ҳазорасп” ЭИЗ мисолида ҳам кўриш мумкин. Дастлаб унинг учун Ҳазорасп туманининг 2 та ҳудудидан 325 гектар бўш ер майдони ажратиб берилган эди. Кейинчалик қурилиш ва инфратузилма тармоқларини ўтказиш харажатини камайтириш мақсадида ЭИЗ корхоналарини, биринчи навбатда, бўш турган бино ва иншоотлар негизида жойлаштириш бўйича таклифлар асосида яна 7 та ҳудуддаги 89 гектар ер майдони қўшиб берилди.\nБу ерда Малайзиянинг “Serba Dinamik Group” компанияси томонидан тўлиқ молиялаштирилаётган каустик сода ишлаб чиқариш заводи қурилади. Яъни компания томонидан 250 миллион АҚШ доллари йўналтирилади. Корхона ишга тушгач, йилига 33 минг тонна каустик сода ва 30 минг тонна хлор ишлаб чиқариш мумкин. Тайёрланадиган маҳсулотлар тўлиқ экспорт қилиниши мўлжаллангани диққатга сазовордир.\nУмуман, бу ЭИЗда 2019-2020 йилларда 350 миллион АҚШ долларилик инвестиция лойиҳалари бажарилади. Бунга қарийб 300 миллион АҚШ доллари миқдорида тўғридан-тўғри хориж сармояси йўналтирилади. Натижада бу ерда юк мотоцикллари, электроскутерлар, “Дамас” ва “Лабо” автомобиллари учун эҳтиёт қисмлар, каустик сода, тиббиёт қўлқоплари, пойабзал, трикотаж маҳсулотлари каби экспортбоп ва импорт ўрнини босувчи буюмлар ишлаб чиқарилади.\nПрезидентимиз ташриф давомида бу эркин иқтисодий зона фаолиятини янада ривожлантиришга қаратилган лойиҳалар тақдимоти билан танишиб, ҳудуд иқтисодиётига тўғридан-тўғри инвестицияларни жалб қилиш бўйича аниқ топшириқлар берди. Айни кунда шу йўналишда кенг қамровли амалий саъй-ҳаракатлар олиб борилмоқда.\n— Ҳудудимизда 5 та лойиҳа муваффақиятли амалга оширилди, —дейди “Ҳазорасп” эркин иқтисодий зонаси дирекцияси давлат унитар корхонаси директори МуродбекДавлетов. — Натижада “Дамас” ва “Лабо” автомобиллари учун эҳтиёт қисмлар, маиший кир ювиш воситалари, қурилиш материаллари ишлаб чиқариш йўлга қўйилди. Келгуси йилда эса биргина “Dererlop Textile” МЧЖ томонидан 9 миллион АҚШ долларилик инвестиция киритилиб, тўқимачилик маҳсулотлари тайёрлаш йўлга қўйилса, “Ню Бест стайл” МЧЖ томонидан 5,6 миллион долларлик сармоя ҳисобига гулқоғоз ва гулқоғоз елими ишлаб чиқариш лойиҳалари ҳаётга татбиқ этилади.\nУмуман, келгуси йилда эркин иқтисодий зонада аралаш толали калава ип, тайёр трикотаж маҳсулотлари ишлаб чиқаришни йўлга қўйиш, замонавий иссиқхона барпо қилиш, вилоятда инновацион технопарк ташкил этиш кўзда тутилган.\nҲар қатраси олтинга тенг\nСуғориладиган ерлар мелиоратив ҳолати ва сув таъминотини яхшилаш ҳосил тақдирини ҳал қилувчи муҳим омил ҳисобланади. Шу боис Хоразмда ирригация ва мелиорация борасида қатор чора-тадбирлар белгиланиб, уларнинг изчил ижроси таъминланаётир.\nШундай лойиҳалардан бири Тошсоқа каналлар тизимида рўёбга чиқарилмоқда. Президентимиз Хоразмга ташрифи чоғида Тошсоқа магистраль каналида бажарилаётган реконструкция ишлари билан танишиб, канал атрофидаги ерларни ободонлаштириш, қишлоқ хўжалиги экинлари парваришида сув сарфини камайтириш чора-тадбирларини қўллаш бўйича кўрсатмалар берди.\nҲозирги кунда вилоятда 276,7 минг гектар суғориладиган майдон бўлиб, унинг 191,3 минг гектарига обиҳаёт ушбу тизим каналлари орқали етиб боради. Бошқача айтганда, Янгибозор ва Гурлан туманларидан ташқари, барча ҳудудни шу тизимга кирувчи каналлар сув билан таъминлайди. Бу тизимга кирувчи Тошсоқа, Шовот, Полвон-Ғозовот, Ғозовот каналлари ўтган асрнинг 30 — 40-йиллари оралиғида қазилган бўлиб, сўнгги йилларда уларда сув сатҳи пасайиши туфайли далаларни сувнинг ўз оқими билан суғориш имконияти чекланди. Натижада обиҳаёт экин майдонларига уч юздан ортиқ насослар ёрдамида чиқариладиган бўлди. Бу эса фермер хўжаликлари учун ортиқча меҳнат, сарф-харажат қилиш, пировардида етиштирилаётган маҳсулотлар таннархи ошишига, сув исрофгарчилиги ва ерларнинг мелиоратив ҳолати ёмонлашувига олиб келаётган эди.\n— Ислом тараққиёт банки иштирокида рўёбга чиқарилаётган Тошсоқа тизими магистраль суғориш каналларини қайта тиклаш лойиҳаси ана шу муаммоларни ҳал этишга қаратилган, — дейди Қуйи Амударё чап қирғоқ ирригация тизимлари ҳавза бошқармаси бошлиғи Одилбек Тоҳиров. — Лойиҳанинг асосий мақсади вилоятдаги магистраль каналларда сув оқимини тўсиб, унинг сатҳини мутаносиблаштирувчи иншоотлар қуриш орқали ўзи оқар тизимга ўтказиш, экин майдонларини насослар ёрдамида суғориш тажрибасидан воз кечишни назарда тутади. Лойиҳанинг умумий қиймати 145 миллион АҚШ долларига тенг бўлиб, шундан 90 миллион 370 минг доллари Ислом тараққиёт банки ҳиссасига тўғри келади.\nХоразм шароитида деҳқончилик қилишнинг ўзига хос хусусияти бор. Яъни бу ерда бошқа минтақаларга нисбатан сув сарфи кўпроқ бўлади. Боиси вилоятда экин майдонларининг 58,2 фоизи кам, 30 фоизиўртача ва 11,8 фоизи кучли даражада шўрланган. Экин экишдан олдин 2-3 марта даланинг шўрини ювишга тўғри келади. Бу эса мелиорация тармоқларининг соз ҳолда ишлашини таъминлаш, уларда доимий равишда реконструкция, тизимли таъмирлаш ва тиклаш ишларини олиб боришни тақозо этади.\n— Вилоятимизда 2013 — 2017 йилларда Давлат дастури асосида 7688 километр узунликда, қиймати 151 миллиард 996 миллион сўмлик мелиоратив тадбирлар ўтказилиб, 120 минг гектар майдонда ер ости сув сатҳи ҳамда шўрланиш даражасини пасайтиришга эришилди, — дейди Хоразм мелиоратив экспедицияси бошлиғи Бекназар Ганжаев. — Жорий йилда эса 27 та лойиҳа бўйича 1795 километр узунликдаги мелиоратив тармоқларда 46,3 миллиард сўмлик реконструкция, тизимли таъмирлаш ва тиклаш ишлари бажарилди.\nЭкин майдонлари ҳолатини яхшилаш учун Давлат бюджети маблағлари ҳисобига ана шундай улкан ҳажмдаги ишлар бажарилаётган бир пайтда айрим туманларда шоли етиштиришда камчиликларга йўл қўйилгани оқибатида ер ости суви сатҳининг кўтарилгани бор гап. Шу йили қарийб 30 минг гектар майдонда етиштирилган шоли статистик ҳисоботда кўрсатилмаган. Сув таъминоти қулай ҳудудларда ўзбошимчалик билан шоли экинини жойлаштириш натижасида ғўза вегетацияси даврида Шовот, Қўшкўпир, Хива, Янгиариқ туманларида сув танқислиги юзага келди. Оқибатда бу ҳудудларда пахта ҳосилдорлиги пасайиб, аксарият фермерлар шартнома мажбуриятини бажара олмади.\nЮртбошимиз вилоятда шоличилик тармоғидаги аҳволни таҳлил қилиб, бу йўналишда илғор хорижий тажрибаларни ўрганиш, кам сув талаб қиладиган технологияларни жорий этиш, Вьетнам, Хитой давлатларидан мутахассисларни жалб қилиш бўйича топшириқ берди. Айни чоғда мазкур соҳа мутахассислари, олимлар билан ҳамкорликда амалий ишлар бошлаб юборилди.\nОилалар учун кутилмаган туҳфа\nҚўшкўпирдаги Оқдарбанд қишлоғи суғориш тармоғидан анча узоқда, хоразмликлар таъбири билан айтганда, сув йўлининг охирида жойлашгани боис деҳқончилик ишлари қўшимча меҳнат, сарф-харажат талаб этади. Яна қатор салбий омиллар туфайли ушбу қишлоқ манзараси кўнгилларни хира қиладиган даражага келиб қолганди.\n“Обод қишлоқ” дастури доирасида бу ерда кенг кўламли бунёдкорлик, ободонлаштириш ишлари амалга оширилгач, у мутлақо янги қиёфага кирди.\n— Қишлоғимизда 9,5 минг нафарга яқин кишилар истиқомат қилади, — дейди “Иттифоқ” маҳалла фуқаролар йиғини раиси Олимбой Раҳмонов. — Республика ишчи гуруҳи ва сектор раҳбарлари уйма-уй юриб, 1500 дан зиёд хонадон эгалари билан юзма-юз мулоқотда бўлди. Қишлоқнинг инфратузилмаси, ижтимоий соҳа объектлари аҳволи ва коммунал соҳадаги муаммолар “Йўл харитаси” асосида қисқа муддатда бартараф этилди. Бу ерда яшовчиларни турли миллатга мансуб фуқаролар ташкил қилишини инобатга олсак, “Обод қишлоқ” дастурининг айнан мазкур ҳудудда татбиқ этилиши, мамлакатимизда миллатлараро тотувлик, ўзаро аҳилликнинг ёрқин намунаси, десак, муболаға бўлмайди.\nДастур доирасида эҳтиёжманд оилаларни қўллаб-қувватлаш, уларнинг уй-жой шароитларини яхшилаш, бандлигини таъминлаш, тиббий кўрикдан ўтказиш масалаларига ҳам алоҳида эътибор қаратилди.\nС. Машарипов хасталикка чалингач, турмуш шароити оғирлашади. У рўзғордан орттириб уй-жойни таъмирлашга имкон топа олмади. Бугун ана шундай 20 та эҳтиёжманд оиланинг уй-жойлари таъмирдан чиқариб берилди. Қишлоқда янгиланган намунавий лойиҳалар асосидаги 40 та арзон уй-жой қурилиши кўп йиллардан буён шахсий уйи бўлишини орзу қилиб келаётган оилалар учун кутилмаган туҳфа бўлди.\n— Бир ҳовлида учта оила истиқомат қилаётганимиз туфайли фарзандларимизнинг дарс тайёрлаши учун етарли шароит йўқ эди, — дейди Ошоққалъа қишлоғида яшовчи Гуландом Ёдгорова. — Анча йиллардан бери оиламизга мос, ихчам, барча қулайлиги мавжуд уй-жойга эга бўлишни орзу қилардик. Туман ҳокимлиги қошида тузилган комиссия оилавий аҳволимизни ўрганиб чиқиб, арзон уй-жой сотиб олишга тавсиянома берди. Қишлоғимизда барпо этилган икки сотих майдонга эга, бир қаватли, уч хонали уйга кўчиб кирдик. Бундан қанчалик қувончга тўлганимизни сўз билан таърифлаш қийин.\n— Ёшим тўқсондан ошди, умримнинг кўп қисми далада, деҳқончиликда ўтди,— дейди Султон бобо Давлатов. — Қишлоғимиз тарихида ҳали бундай миқёсда қурилиш ва ободонлаштириш ишлари бўлган эмас. Кундан-кунга обод бўлаётган уй-жойларни, кўчаларни, ҳаётимиздаги ўзгаришларни кўриб, кексаю ёшнинг баҳридили очилмоқда. Қишлоғимиздаги мактабгача таълим муассасаси чорак асрдан бу±н фаолият кўрсатмасди, биноси ҳам ташландиқ ҳолга келиб қолганди. Қисқа муддат ичида таъмирланиб, замон талаблари асосида қайта жиҳозланган ушбу муассаса 130 нафар болажонни ўз бағрига олди. Қўшни маҳаллада 150 ўринли яна битта мактабгача таълим муассасаси бунёд этилди. Шунингдек, 2 та умумтаълим мактаби ҳам таъмирлаш ишларидан кейин бутунлай янгича қиёфага кирди.\nҚишлоқнинг 300 ўринли маданият саройи биноси ҳам анча йиллардан бери қаровсиз аҳволда ётган эди. У мукаммал таъмирланиб, маданият ва дам олиш уйи сифатида элга хизмат қила бошлади. Ёшлар меҳнат гузари, кутубхона, ҳаммом, гўзаллик салони каби инфратузилма объектлари қисқа муддатларда қурилиб фойдаланишга топширилди. Тадбиркор Комилжон Нуримовнинг саъй-ҳаракатлари билан нон маҳсулотлари ишлаб чиқарувчи корхона очилди. Қишлоқдаги 3 та маҳаллада сунъий қопламали майдон бунёд этилгани эса спортсевар ёшларни беҳад қувонтирди.\nХоразмнинг “ташриф қоғози”га айланади\nВатан озодлиги йўлида жонини фидо қилган довюрак саркарда, жаҳон халқлари тарихида ўчмас из қолдирган миллий қаҳрамон, хоразмшоҳлар давлатининг сўнгги ҳукмдори Жалолиддин Мангуберди тўғрисида ХIII асрдан то ҳозирги кунга қадар ёзилган китобларнинг сони минг жилддан ортиқни ташкил этади. Шунинг ўзи ҳам унинг шавкатли номи беқиёс шараф ва эҳтиромга лойиқ эканини кўрсатади. Собиқ тузум даврида у тўғрисида ёзишга йўл қўйилмади, узоқ ўтмиш қаърида бу ном гоҳ унутилди, яширин тутилди, тарихини ўрганиш тақиқланди.\nБугун бобомиз номи халқимиз томонидан улуғланди. Мамлакатимизда кўча ва хиёбонларга саркарда номи берилди, “Жалолиддин Мангуберди” ордени таъсис этилди. Эндиликда Урганч шаҳри марказидаги Ал-Хоразмий ва Паҳлавон Маҳмуд кўчалари кесишмасида бунёд этиладиган, саҳни 3,5 гектарни ташкил қилувчи мемориал боғда Жалолиддин Мангуберди ҳайкали ўрнатиладиган бўлди.\n— Ҳайкал саркарда жасорати ва шону шавкатига мос ҳолда маҳобатли бўлиши, бу майдон Президентимиз таъбири билан айтганда, Хоразмнинг “ташриф қоғози”га айланиши керак, — дейди тарих фанлари доктори, профессор Озод Машарипов. — Шу боис тарихчи олимлар, архитекторлар, қурувчилар маслаҳатлашиб, майдонни чуқур мазмунли, чиройли, жозибали қилиш учун умумий ечимга келамиз. Келажакда бу мажмуа барча катта қизиқиш билан ташриф буюрадиган масканга айланади.\nБугун қишлоқ жойларда мактабгача таълим муассасалари сонини оширишни тақозо қилмоқда. Бу, биринчидан, болаларнинг умумий саводини чиқариш, дунёқарашини кенгайтириш имконини берса, иккинчи томондан, ёш болали оналарнинг меҳнат қилиш, оила даромадини оширишига шароит яратади.\nВилоятда нодавлат таълим муассасалари тармоғини ривожлантириш масалаларига ҳам катта эътибор қаратилмоқда. Жорий йил сентябрь ойида фаолият бошлаган “Ниҳол” инновацион мактаби бошланғич синфларга ментал арифметикани ўргатишга ихтисослаштирилган. Бу ерда инглиз, рус тили фанлари чуқурлаштирилган тартибда ўқитилади. Ўқувчилар бўш вақтини мазмунли ташкил этиш мақсадида шахмат тўгараги очилган. Келаси ўқув йили учун мактабга тайёрлов гуруҳлари иш бошлаган.\nМактаб қурилишига 3 миллиард 350 миллион сўм маблағ сарфланган бўлиб, 19 та фан хонаси, кутубхона, ошхона, спорт зали, ҳамшира ва ўқитувчилар хоналари, фаоллар зали мавжуд. Ҳозирги кунда 582 нафар бошланғич синф ўқувчиси машғулотларга жалб қилинган.\n— Таълим муассасамиз 250 ўринга мўлжалланган, яна 500 ўринли янги ўқув биносига эҳтиёж бор, — дейди мазкур мактаб директори Умида Собирова. — Шу боис мактабимиз ёнидан қўшимча ер майдони ва 6 миллиард сўмлик имтиёзли кредит олиш ниятидамиз. Янги ўқув биносини қуриб, ишга туширсак, яна 50 иш ўрни яратилади. Президентимиз ташрифи чоғида мактабдаги шароитни кўздан кечирар экан, бизнинг ташаббусимизни қўллаб-қувватлади, ўқув муассасамизга янги автобус ва ўқувчиларимизга планшетлар совға қилинди. Бу барчамиз учун унутилмас воқеа бўлди.\nУмуман, Юртбошимизнинг Хоразм вилоятига ташрифи ушбу ҳудудаҳолисининг кайфиятини кўтарди, эртанги кунга бўлган ишончини янада мустаҳкамлади.\nОдилбек ОДАМБОЕВ, “Халқ сўзи” мухбири.\nБельгияда имконияти чекланган инсонлар учун шаффоф ниқобларни ишлаб чиқариш йўлга қўйилди


26 ноября, 2021, 20:53\nТеги:Тоттенхэм | ЕЧЛ | Вест Хэм | Австралия\nSPORTS.uz таниқли футбол мураббийи Харри Реднапп тушиб қолган ноқулай ҳолат борасидаги қизиқарли воқеага тўхталади.\nХарри Реднаппни бугунги авлод вакиллари футболчидан кўра, яхши мураббий сифатида таниган. 1999 йилда "Вест Хэм" билан "Интертото" кубогида зафар қучган мутахассис машҳурликка эришди. 2008 йилда эса, у камтарин "Портсмут" билан Англия кубогида зафар қучди. 2009/10 йилги мавсумда эса, уни Англияда йилнинг энг яхши мураббийи, деб эътироф этишган.\nКейинги йили унинг бошқарувидаги "Тоттенхэм" ўз тарихида илк бор ЕЧЛнинг 1/4 босқичида тўп сурди. 2012-15 йиллар оралиғида КПР жамоасини бошқарган мутахассис "туманли альбион"дан зерикди чоғи, Осиё қитъасига йўл олди. Иордания терма жамоаси бошқарувини қўлига олгач, бир йил давомида меҳнат қилди. У Амманда узоқ ушланиб қолмади. Аввалига, шогирдлари Бангладешни 8:0 натижаси билан тор-мор келтирган бўлса, кейин Австралиядан 1:5 ҳисобидаги мағлубиятни қабул қилиб олди. Айнан шу учрашувдан сўнг унга чиқиш эшиклари кўрсатиб юборилди.\nХарри телешоуда қандай каромат кўрсатди?\nҚаҳрамонимиз Британия ва инглиз мухлислари орасида жуда машҳур бўлган Жереми Кларкнинг "Ким миллионер бўлмоқчи?" кўрсатувида "қовун туширди". У лойиҳада 0 билан ўйинни тўхтатган биринчи иштирокчига айланди.\n"Тоттенхэм" ва Иордания терма жамоасининг собиқ бош мураббийи биринчи ютуқ суммасига етиб бора олмади. У энг осон 5 та саволнинг сўнггисида "қоқилди". Натижада, кўрсатувни қуруқ қўл билан тарк этди. Энг кулгилиси шундаки, жаноб Харри бошловчи томонидан берилган қуйидаги саволга жавоб топа олмади:\n"Вьетнам уруши қаҳрамони Рэмбо ролини Голливуднинг қайси актёри ижро этган?"\nА) Мэл Гибсон\nБ) Арнольд Шварценеггер\nСаволни эшитгач, футбол фахрийси узоқ ўйланиб қолди. Бошловчи унга ёрдам бериш мақсадида фильм тафсилотлари билан ўртоқлашди. Афсуски, бу ҳам наф бергани йўқ. Реднапп жавоб беришдан аввал ушбу сўзларни айтди:\n"Биласизми, мен сўнгги бор "Доктор Живаго" фильмини тўлиқ томоша қилганман. Ўша пайтлари 17 ёшли ўсмир эдим. Шу боис, бу саволга қандай жавоб беришни билмай турибман. Балки, Мэл Гибсон ёки Брюс Уиллисдир".\nКларксон ўз кўрсатувида кутилмаган воқеа содир бўлишини истамади ва ёрдам сифатида айрим маълумотларни тақдим этди. Бу пайтга келиб, унинг қаршисидаги инсон яна фикр билдиришда давом этди.\n"Аниқ ишонч билан айтаман, бу Брюс Уиллис. Сабаби, бошқа вариантлар негадир нотўғридек туюлмоқда. Хато қилишдан қўрқяпман, аммо фикримда қоламан". Жереми воқеалар ривожини бундай тус олганини кўргач, иштирокчини 50/50 ёрдамидан фойдаланишга кўндирди. Зал жим-жит бўлиб қолди. Барча қайсар қариянинг қарорини ўзгартирмаётганини завқ билан томоша қиларди. Реднапп Кларксоннинг илтимосини ерда қолдиргиси келмади чоғи, ёрдамдан фойдаланди. Иккита нотўғри вариант олиб ташлангач, Харрида Уиллис ва Сталлоне танловлари қолди. Реднапп бу вазиятда ўз фикри тўғри чиққанига янада ишонч ҳосил қилди ва Брюс Уиллисни танлади.\nКомпьютер тўғри жавобни кўрсатгач, собиқ мураббий чаккасини қашиганча, сукут сақлади. Шоумен Жереми эса, ўз эмоцияларини яшира олмади:\n"Тўғриси, нима дейишни ҳам билмайман. Бу саволнинг жавобини билмайдиган дўстларим йўқ, деб ҳисоблар эдим. Мен ҳеч қачон шоу иштирокчиларига бир фунт ҳам юта олмадингиз, демагандим. Сиз биринчиси бўлдингиз!"\nРеднапп воқеага шунчаки, кулиб реакция билдирди. У ўзини оқлаб ўтиргани йўқ. Кейинроқ маълум бўлишича, Харри Реднапп бу шоуга ўзгача мақсадда ташриф буюрган экан. "The Sun" берган маълумотларга суянадиган бўлсак, мутахассис шоуда қўлга киритган ютуқ суммасининг барчасини хайрия фондига топширишни режа қилган. Якунда эса, ғалати воқеа қаҳрамонига айланиб қолди. Вазиятдан чиқиб кетиш мақсадида у ўз ҳисобидан 5000 фунтни хайрия қилиб юборди.\nБритания матбуоти эса, эски мактабнинг сўнгги аъзоларидан бири ҳақида турли-туман қизиқарли маълумотларни эълон қилишни бошлаб юборди. Соддароқ қилиб айтсак, 5 йиллик танаффусдан сўнг Харри Реднапп яна трендга чиқди. Шоу эгалари эса, ўз лойиҳасини ушбу воқеа сабабли рейтинги янада кўтарилганини мамнуният билан эълон қилди. Натижада, Жаноб Реднапп бир фунт ютмасдан ҳам, "Ким миллионер бўлмоқчи?" шоусидаги энг таниқли шахсга айланди.


Шомуродов “Манчестер Юнайтед” футболчиси билан бирга ўйнайди 1-12-2021, 13:25 | Zamin.uz\n20:53 / 18.11.2021\n“Рома” бош мураббийи Жозе Моуриньо таркибни кучайтириш мақсадида “Манчестер Юнайтед” ҳимоячиси Диогу Далотга харидаҳор бўлаётган эди. Португалиялик футболчи Моуриньо “Манчестер Юнайтед”ни бошқарган даврда унинг қўл остида тўп тепган.\n“Рома” раҳбарияти яқин ўртада икки футболчи билан амалдаги шартномани узайтиради. Клуб мутасаддилари жамоа марказий ҳимоячиси Жанлука Манчини ва ёш ярим ҳимоячи Эбрима Дарбо билан янги битим борасида келишувга эришди.\nЯнгиликлар » Спорт » Шомуродов “Манчестер Юнайтед” футболчиси билан бирга ўйнайди